Flere og flere danskere bestiller netop nu sommerhuse rundt om i Nordjylland. Det mærker man også hos Sol og Strand. - Det har haft den indvirkning, at efterspørgslen er voldsomt stimuleret, siger Kaj Frederiksen administrerende direktør hos Sol og Strand til TV2/Nord. Efter en temmelig våd sommer sidste år har danskerne ellers været afventende med at satse på at holde ferien i Danmark. Derfor er der da også fortsat masser af sommerhuse fri til udlejning i højsæsonen. - Vi krydser fingre for en god sommer, når vi kommer ind i selve højsæsonen, siger Kaj Frederiksen.

Referat:
En forsommer med masser af sol og varme giver nu turisterne mere lyst til at holde ferien under hjemlige himmelstrøg.